ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E A NR.73

Din 26 noiembrie 2015

Privind aprobarea acordării unor facilități fiscale

Consiliul Local al comunei Valea Ierii întrunit în ședința ordinară din data de 26 noiembrie 2015,

Având în vedere posibilitatea anulării unei cote din majorările de întârziere datorate ca urmare a neachitării la termen a obligațiilor de plată restante datorate bugetului local,

Vazând raportul nr. 3173 din 25.11.2015 întocmit de primarul comunei Valea Ierii precum și avizul favorabil al comisiei de specialitate din cadrul consiliului local,

Luând cunoștință de prevederile art.12 din O.U.G.nr.44/2015 privind acordarea unor facilități fiscale,

În baza prevederilor art.36, 39 și 45 din Legea nr.215/2001, republicată, cu modificările și completările ulterioare, privind administrația publică locală,

H O T Ă R Ă Ș T E:

Art.1. Se aprobă anularea în cotă de 73,3 % a majorărilor de întârziere aferente obligațiilor fiscale restante la 30 septembrie 2015, inclusiv, constând în creanțe de natură fiscală datorate bugetului local de către contribuabili.

(2) Prevederile alin.1 se aplică și pentru majorările de întârziere aferente obligațiilor fiscale cu termene de plată cuprinse între data de 1 octombrie 2015 și 31 martie 2016 inclusiv;

(3) Prevederile alin.1 se aplică și pentru majorările de întârziere aferente obligațiilor fiscale cu termene de plată până la 30 septembrie 2015, inclusiv, stinse până la această dată.

Art.2. Procedura de acordare a facilităților fiscale este cuprinsă în anexă și se aplică până la data de 30.06.2016.

Art.3. Cu ducerea la îndeplinire a prezentei hotărâri se încredințează compartimentul financiar-contabil.

Președinte de ședință, Contrasemnează:

Ioan Culda Secretar,

Nelia-Crenguța Mariș

Consilieri:Total-7; Prezenți-7; Voturi-Pentru-7;

CONSILIUL LOCAL AL ANEXĂ LA H.C.L.NR.73 din 26.11.2015

COMUNEI VALEA IERII

PROCEDURA DE ACORDARE A FACILITĂȚILOR FISCALE

1. **Dispoziții generale**
2. Prezenta procedură se aplică tuturor contribuabililor care la data de 30.09.2015 datorează majorări de întârziere bugetului local al comunei Valea Ierii pentru neachitarea impozitelor și taxelor locale, calculate în limita termenului de prescripție prevăzut de actele normative în vigoare.
3. Prezenta procedură se aplică pe raza administrativ-teritorială a comunei Valea Ierii.
4. **Obiectivul și scopul procedurii**

Este determinat de stimularea conformării voluntare a contribuabililor la plata obligațiilor fiscal, maximizarea încasărilor bugetare și diminuarea arieratelor la bugetul local precum și de respectare a principiului egalității de tratament , respectiv stabilirea în mod nediscriminatoriu a criteriilor și mijloacelor de acordare a facilităților fiscale, atât în cazul persoanelor fizice cât și în cazul persoanelor juridice.

1. **Durata aplicării procedurii**

Prezenta procedură se aplică până la data de 30.06.2016, anularea operând pentru majorările aferente obligațiilor fiscale aflate în sold la 30.09.2015, a celor cu termene de plată cuprinse între data de 1.10.2015-31.03.2016 și a majorărilor de întârziere aferente obligațiilor de plată cu termene de plată până la 30 septembrie 2015, inclusive, și stinse până la această dată.

1. **Condiții de eligibilitate a procedurii**

Pot beneficia de facilitatea prevăzută în prezenta procedură contribuabilii care depun o cerere la Compartimentul Impozite și taxe aprobată apoi de primar, privind intenția de a beneficia de prevederile prezentei hotărâri, până la 30.06.2016, în următoarele condiții:

1. Sting integral, până la data de 31.03.2016 toate obligațiile fiscale aflate în sold la 30.09.2015 constând în impozite și taxe locale, respectiv toate creanțele de natură fiscală, inclusiv amenzile contravenționale;
2. Sting integral, până la data de 31.03.2016 pe lângă obligațiile prevăzute la lit.a) toate obligațiile constând în impozite și taxe locale, respectiv toate creanțele de natură fiscală, inclusiv amenzile contravenționale, cu termene de plată cuprinse între data de 1.10.2015 și 31 martie 2016, inclusiv;
3. Sting, până la data depunerii cererii de anulare(cel târziu data de 30.06.2016 inclusiv) cota majorărilor de întârziere (26,7 %)aferentă oblgațiilor constând în Impozite și taxe locale, cu termene de plată cuprinse între data de 1.10.2015 și 31.03.2016, inclusiv, cu condiția ca la 30.09.2015 aceștia să figureze cu obligații de plată restante;